ใบกำกับภาษี
โดย...ชัตน์วรี (shewarat@hotmail.com)
29 ต.ค. 2565

โดย...ชัตน์วรี ([email protected])
สัปดาห์สุดท้ายของปีนี้ เริ่มต้นเข้าสู่เทศกาลปีใหม่แล้ว ใครที่ตั้งใจจะซื้อของขวัญ อย่าลืมใช้สิทธิลดหย่อนภาษี “มาตรการช็อปช่วยชาติ” ที่รัฐบาลยกเว้นภาษีเงินได้บุคคลธรรมดา สำหรับผู้ที่ซื้อสินค้าและบริการระหว่างวันที่ 14-31 ธ.ค. 2559 มูลค่าไม่เกิน 1.5 หมื่นบาท สามารถมาหักลดหย่อนภาษี
ที่สำคัญอย่าขอลืมใบกำกับภาษีแบบเต็มรูปแบบ ตามมาตรา 86/4 แห่ง ป.รัษฎากร จากร้านที่ซื้อสินค้าและบริการ  
ใบกำกับภาษีแบบเต็มรูปแบบ ซึ่งจะต้องมีการระบุข้อความดังนี้
1.คำว่า “ใบกำกับภาษี” ในที่ที่เห็นได้เด่นชัด
2.ชื่อ ที่อยู่ และเลขประจำตัวผู้เสียภาษีของร้านค้า
3.ชื่อ ที่อยู่ และเลขประจำตัวผู้เสียภาษีของผู้ซื้อ (เลขประจำตัวผู้เสียภาษี = เลขประจำตัวบัตรประชาชน)
4.หมายเลขของใบกำกับภาษี และหมายเลขลำดับของเล่ม (ถ้ามี)
5.ชื่อ ชนิด ประเภท ปริมาณ และมูลค่าของสินค้าหรือบริการ
6.จำนวนภาษีมูลค่าเพิ่มที่คำนวณจากมูลค่าของสินค้าหรือบริการ โดยให้แยกออกจากมูลค่าของสินค้าหรือบริการอย่างชัดแจ้ง
7.วัน เดือน ปี ที่ออกใบกำกับภาษี